作者：赵以夫
词牌/韵律：二郎神

paragraphs: 一江渌净，算阅尽、燕鸿来去。
便系日绳长，修蟾斧妙，教驻韶华未许。
白白红红多多态，问底事、东皇无语。
但碧草烟淡，落花流水，不堪回伫。
晴雨。
陡寒乍热，清阴庭户。
任诗卷抛荒，棋秤休务，寂寞风帘舞絮。
我酌君斟，我词君唱，谁似卿卿箫史。
拼酩酊，断送春归，恰好听鸠呼妇。